Nordnes Idrettslag

Nordnes Idrettslag er en norsk idrettsforening i Bergen. Den ble stiftet 14. juni 1945 som en sammenslutning av fire idrettsklubber i området. De fire klubbene var Sportsklubben Argus, Sportsklubben Tempo, Nordnæs Idrættslag og Nordnes Arbeideridrettslag. 

Hovedaktivitetene for klubben har alltid vært fotball og håndball, men har også fokus innenfor svømming, orientering, friidrett, skisport og bordtennis. 
Spesielt innenfor fotball har Nordnes IL markert seg, med en storhetsperiode på 1950-tallet, da klatret klubben oppover i divisjonen og i sesongen 52/53 rykket klubben opp i hovedserien og oppnådde også gode resultater i cupen. Klubben rykket likevel ned igjen allerede påfølgende sesong.

I 2003 hadde klubben 400 medlemmer.  

Eksterne lenker

 Nordnes Fotball
 Bergen byleksikon på nett, om Nordnes Idrettslag

Kategori:Idrettslag i Bergen
Kategori:Idrettslag etablert i 1945
Kategori:Fotballag i Bergen
Kategori:Fotballag etablert i 1945
Kategori:Bergenhus